Ministru kabineta rīkojuma projekta

**„****Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem””**

sākotnējās ietekmes novērtējuma ziņojums

*(anotācija)*

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punkts, kas nosaka, ka līdzekļus piešķir valsts pamatbudžeta apropriācijās citiem neparedzētiem gadījumiem un valstiski īpaši nozīmīgiem pasākumiem. |
|  2. | Pašreizējā situācija un problēmas | Lai nodrošinātu ārstniecības iestāžu, kuras sniedz stacionāros ārstniecības pakalpojumus, daļēju infrastruktūras uzturēšanas izdevumu deficīta segšanu, Neatliekamās medicīniskās palīdzības dienesta (turpmāk – NMPD) izdevu segšanu, kas saistīta ar Valsts darba inspekcijas veiktajās pārbaudēs dotajām norādēm par nepieciešamību nodrošināt NMPD ārstniecības personas ar individuālajiem aizsardzības līdzekļiem - darba apaviem ar purngala daļas aizsardzību, kā arī NMPD Rīgas reģionālajam centram, lai segtu daļēju izdevumu deficītu norēķiniem ar akciju sabiedrību „Rīgas sanitārā autobāze” par neatliekamās medicīniskās palīdzības transportlīdzekļu nomu un autovadītāju pakalpojuma nodrošināšanu un, lai atvieglotu norēķinus 2014.gadā, veicot daļēju samaksu par decembri, ir nepieciešams izstrādāt Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts).2013.gada 28.maija Ministru Kabineta sēdē (protokols Nr.32, §66) tika izskatīts Veselības ministrijas informatīvais ziņojums „Finanšu situācija veselības aprūpes jomā”, kurā tika informēts par veselības aprūpes pakalpojumu tarifu neatbilstību ar pakalpojumu sniegšanu saistītajām reālajām izmaksām, ko ir arī norādījusi Valsts kontrole 2011.gada 28.novembra Revīzijas ziņojumā Nr.5.1.-2-6/2011 „Valsts budžeta līdzekļu izlietojuma likumība un ekonomiskums, apmaksājot ārstniecības pakalpojumus pēc noteiktā tarifa”.2009.gadā ar Ministru kabineta 2008.gada 22.decembra noteikumiem Nr.1111 „Grozījumi Ministru kabineta 2006.gada 19.decembra noteikumos Nr.1046 „Veselības aprūpes organizēšanas un finansēšanas kārtība”” ir samazināti veselības aprūpes pakalpojumu tarifu elementi, kā arī izslēgts tarifa elements P – peļņa (attīstības izdevumi). Tādejādi jau vairāk kā 4 gadus visām stacionārajām ārstniecības iestādēm tiek piešķirts fiksēts maksājums stacionārās darbības nodrošināšanai (katru mēnesi ārstniecības iestādei novirzot 1/12 no gadam noteiktā finansējuma). Šajā laikā ārstniecības iestādēm, kuras sniedz stacionāros ārstniecības pakalpojumus, nav kompensēts izmaksu pieaugums, ko ietekmējis PVN likmes pieaugums no 5% uz 12% medikamentu un medicīnas precēm, kā arī energoresursu, siltumenerģijas un degvielas cenu palielinājums.Veselības aprūpes pakalpojumu tarifos aprēķinot pastāvīgo izmaksu elementu (N (Np), U, A) vērtības, par pamatu tiek ņemti reģionālo daudzprofilu slimnīcu pārskati par faktisko līdzekļu izlietojumu iepriekšējā periodā un konkrētajā periodā pieejamie valsts budžeta līdzekļi veselības aprūpei. Kopējais finansējums stacionārai palīdzībai (bez pacientu iemaksu kompensācijas no valsts budžeta un bez finansējuma medikamentiem) ir Ls 137 613 351, kas sadalīts pa pakalpojumu elementiem.Saskaņā ar Ministru kabineta 2013.gada 12.jūnija rīkojumu Nr.247 ārstniecības iestādēm, kuras sniedz stacionāros ārstniecības pakalpojumus, vienreizējiem maksājumiem infrastruktūras uzturēšanas izdevumu deficīta segšanai bija piešķirti Ls 1 493 490. Kopējais nepieciešamas finansējums starpības segšanai starp reālajām izmaksām un ar 2006.gada 19.decembra Ministru kabineta noteikumiem Nr.1046 „Veselības aprūpes organizēšanas un finansēšanas noteikumi” apstiprinātajiem veselības aprūpes tarifiem ir Ls 6825622. Starpība starp aprēķināto nepieciešamo finansējumu un saskaņā ar Ministru Kabineta rīkojumu Nr.247 piešķirto finansējumu ir Ls 5 332 132 (EKK 3000). Finansējums tiks sadalīts ārstniecības iestādēm, kuras sniedz stacionāros ārstniecības pakalpojumus, vienreizēja maksājuma veidā proporcionāli līgumos fiksētajam maksājumam par stacionāro darbību (maksājums par programmā „Iezīmētie pakalpojumi”, programmā „Pārējie pakalpojumi” ietilpstošajiem veselības aprūpes pakalpojumiem un dzemdību palīdzību).NMPD pamatfunkciju nodrošināšanai 2013.gada budžetā ar Finanšu ministrijas 2013.gada 3.jūlija rīkojumu Nr.269 „Par apropriācijas pārdali starp Finanšu ministriju, Veselības ministriju un 74.resoru „Gadskārtējais valsts budžeta izpildes procesā pārdalāmais finansējums” tika piešķirts finansējums apakšprogrammai 39.04.00 „Neatliekamā medicīniskā palīdzība” 789 479 latu apmērā, lai NMPD segtu siltumenerģijas, elektroenerģijas, degvielas iegādes izdevumu pieauguma izmaksas, kārtējā remonta izdevumus un norēķinātos ar akciju sabiedrību „Rīgas sanitārā transporta autobāze” par neatliekamās medicīniskās palīdzības transportlīdzekļu nomu, kā arī ar Finanšu ministrijas 2013.gada 21.oktobra rīkojumu Nr.450 „Par apropriācijas pārdali starp Finanšu ministriju, Aizsardzības ministriju, Ārlietu ministriju, Iekšlietu ministriju, Zemkopības ministriju, Satiksmes ministriju, Labklājības ministriju, Tieslietu ministriju, Kultūras ministriju, Pārresoru koordinācijas centru, Veselības ministriju un Prokuratūru” tika piešķirts finansējums NMPD Rīgas reģionālajam centram 446921 Ls, lai norēķinātos ar akciju sabiedrību „Rīgas sanitārā autobāze” par neatliekamās medicīniskās palīdzības transportlīdzekļu nomu un autovadītāju pakalpojuma nodrošināšanu t.sk. degvielas sadārdzinājuma segšanai par 2011.gadu, 2012.gadu un 2013.gada 2 mēnešiem atbilstoši 2013.gada 6.augusta noslēgtajai vienošanās Nr.9 „Pie līguma par neatliekamās medicīniskās palīdzības transportlīdzekļu ar specializēto aprīkojumu un autovadītāju pakalpojuma nodrošināšanu NMPD Rīgas reģionālajam centram”. Ņemot vērā, ka 2014.gadā un turpmāk nav plānota degvielas cenas samazināšanas, pastāv risks, ka šāda papildus vienošanās ar akciju sabiedrību „Rīgas sanitārā autobāze” būs slēdzama arī 2014.gadā un turpmākos gadus, kam būs finansiāla ietekme uz valsts budžetu. Līdz ar to 2013.gadā netika izpildīti visi vienošanās noteikumi un NMPD izveidojās neveikts norēķins par 2013.gada 10 mēnešiem (marts-decembris) par 146 117 latiem (EKK 2000). Papildus finansējums nepieciešamas arī, lai atvieglotu norēķinus 2014.gadā, veicot daļēju samaksu par decembri 172 500 latu apmērā (EKK 2000).Valsts darba inspekcija veiktajās pārbaudēs vairākkārt ir norādījusi, ka NMPD ārstniecības personas nepieciešams nodrošināt ar individuālajiem aizsardzības līdzekļiem - darba apaviem ar purngala daļas aizsardzību. NMPD nepieciešami līdzekļi daļējai darbinieku apgādei ar darba apaviem (379 gb x 37,39 Ls) 14 171 latu apmērā (EKK 2000). |
|  3. | Saistītie politikas ietekmes novērtējumi un pētījumi | Nav attiecināms. |
|  4. | Tiesiskā regulējuma mērķis un būtība | Rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” paredz piešķirt Veselības ministrijai 5 664 920 latus, tai skaitā vienreizējiem maksājumiem ārstniecības iestādēm, kuras sniedz stacionāros ārstniecības pakalpojumus, infrastruktūras uzturēšanas izdevumu deficīta segšanai 5 332 132 latus, neatliekamās medicīniskās palīdzības transportlīdzekļu nomu un autovadītāju pakalpojuma nodrošināšanai 332788 latus un individuālajiem aizsardzības līdzekļiem - darba apaviem ar purngala daļas aizsardzību Neatliekamās medicīniskās palīdzības dienesta ārstniecības personām 14 171 latus. Ministru kabineta rīkojuma projekts atrisinās anotācijas I sadaļas 2.punktā minētās problēmas. |
|  5. | Projekta izstrādē iesaistītās institūcijas | Nacionālais veselības dienests (turpmāk – NVD) un NMPD. |
|  6. | Iemesli, kādēļ netika nodrošināta sabiedrības līdzdalība | Rīkojuma projekts neparedz negatīvu ietekmi uz sabiedrību, tieši otrādi tiek meklēti papildus līdzekļi. |
|  7. |  Cita informācija | Nav attiecināms.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013.gads** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **2 735,5** | **0** | **0** | **0** | **0** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
 | 2 735,5 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **2 735,5** | **5 664,9** | **0** | **0** | **0** |
| 2.1. valsts pamatbudžets | 2 735,5 | 5 664,9 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| **3. Finansiālā ietekme:** | **0** | **-5 664,9** | **0** | **0** | **0** |
| 3.1. valsts pamatbudžets | 0 | **-**5 664,9 | 0 | 0 | 0 |
| 3.2. speciālais budžets | 0 | 0 | 0 | 0 |  |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **X** | 5 664,9 | **0** | **0** | **0** |
| 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | **X** | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Atbilstoši Ministru kabineta un Finanšu ministrijas rīkojumiem budžeta programmā 99.00.00 „Līdzekļu neparedzētiem gadījumiem izlietojums”:resursi izdevumu segšanai: 2 735 482 lati (dotācija no vispārējiem ieņēmumiem);izdevumi: 2 735 482 lati t.sk.:Precēs un pakalpojumi (EKK 2000) 30 791 lati;Subsīdijas un dotācijas (EKK 3000) 2 700 024 lati;Kapitālie izdevumi (EKK 5000) 4 667 lati.Atbilstoši 2013.gada 13.decembra Ministru kabineta rīkojumam Nr.628 Veselības ministrijas padotības iestādēm tika piešķirti 120 757 lati, tai skaitā NMPD 91 577 lati un Valsts tiesu medicīniskās ekspertīzes centram 29 180 lati, lai nodrošinātu atlīdzības (vienreizējo prēmiju, samaksu par virsstundu darbu un piemaksu par nakts darbu) izmaksas NMPD un Valsts tiesu medicīniskās ekspertīzes centra amatpersonām (darbiniekiem) saistībā ar traģēdiju Rīgā, Priedaines ielā 20.Rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” paredz piešķirt Veselības ministrijai 5664920 latus tai skaitā vienreizējiem maksājumiem ārstniecības iestādēm, kuras sniedz stacionāros ārstniecības pakalpojumus, infrastruktūras uzturēšanas izdevumu deficīta segšanai 5 332 132 latus, neatliekamās medicīniskās palīdzības transportlīdzekļu nomu un autovadītāju pakalpojuma nodrošināšanai 332 788 latus un individuālajiem aizsardzības līdzekļiem - darba apaviem ar purngala daļas aizsardzību Neatliekamās medicīniskās palīdzības dienesta ārstniecības personām 14 171 latus.Sadalījumā pa Veselības ministrijas padotības iestādēm papildus nepieciešams finansējums 2013.gadā 5 664 920 lati t.sk.:NVD – 5 332 132 lati (EKK 3000);NMPD – 332 788 lati (EKK 2000).  |
| 6.1. detalizēts ieņēmumu aprēķins6.2. detalizēts izdevumu aprēķins |
| 7. Cita informācija |  Izdevumi tiks veikti Veselības ministrijas budžeta programmas 99.00.00 „Līdzekļu neparedzētiem gadījumiem izlietojums” ietvaros. |

Anotācijas II, IV – VI sadaļa – projekts šīs jomas neskar*.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Ministru kabineta rīkojuma projekta izpildi nodrošinās NVD un NMPD. |
|  2. |  Projekta izpildes ietekme uz pārvaldes funkcijām | NVD un NMPD Ministru kabineta rīkojuma projekta izpildi nodrošinās esošo funkciju ietvaros. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
|  6. |  Cita informācija |  Nav |

Veselības ministra vietā

kultūras ministre Dace Melbārde

17.12.2013 10:09

1 541

S.Dreimane

67876147, Sandra.Dreimane@vm.gov.lv